România
Judeţul Harghita
Comuna Tuşnad
Cosiliul Local
  HOTĂRÂRE NR.8/2015

privind  închirierea spațiului cu destinație de locuință de serviciu pentru medicul titular al cabinetului medical din localitatea Tușnad,nr.227 

 Consiliul Local al comunei Tuşnad, județul Harghita, întrunit în ședință ordinară  la data de 31.03.2015 ;
Având în vedere :
 - Hotărârea Consiliului Local nr.19/2001  pentru aprobarea domeniului pulic al comunei Tușnad;
 - Hotărârea Consiliului Local  nr. 9//2005 privind concesionarea cabinetului medical aflat în domeniul public al comunei Tușnad ;
- Expunerea de motive al  primarului comunei Tuşnad înregistrat sub nr. 497/2015 pentru închirierea spațiului cu destinație de locuință de serviciu pentru medicul titular al cabinetului medical din localitatea Tușnad nr.227 ;
- Raportul de specialitate al compartimentului de resort referitor la închirierea spațiului cu destinație de locuință de serviciu  pentru medicul de familie  din Comuna Tuşnad şi raportul   comisiilor  de specialitate a consiliului local- Comisia economico-financiară,amenajarea teritoriului şi urbanism, juridic şi de disciplină, Comisia social-culturală,culte, învăţămant, sănătate şi familie, muncă şi protecţie socială; Comisia pentru agricultură protecţiea mediului şi turism;
 - Hotărârea  Guvernului nr.884/2004  privind concesionarea unor spaţii cu destinaţia de cabinete medicale ; 
 - Legea nr. 213/1998 privind bunuirile din proprietatea publică;
În temeiul  art. 36, alin (1) si (2), lit.(c),alin.5,lit.a, alin.(6)lit.a pct.3,b,art.37,  art. 45, alin. (3) din Legea nr.215/2001, privind administratia publica locala, republicata, cu modificarile si completarile ulterioare;  

   HOTĂRĂȘTE :   


   Art. 1.  Se aprobă închirierea spațiului cu destinație de locuință de serviciu pentru medicul titular al cabinetului medical din localitatea Tușnad ,nr.227 pe durata contractului de concesiune a cabinetului medical încheiat la data de 24.03.2005 ;
  Art. 2.Contractului de închiriere face parte inegrantă la prezenta hotărâre.
  Art. 3. Se mandatează Primarul comunei Tuşnad să semneze  contractul de închiriere.
   Art. 4. Prezenta hotarare se comunică domnului  Dr.Vâga Emil Daniel, primarului comunei Tușnad şi Instituţiei Prefectului judeţului Harghita în vederea exercitării controlului cu privire la legalitate.

Tușnad la 31.03.2015.

    Președinte de ședință			                                 Contrasemnează, secretar
     Keresztes Lorand 			                           	Kovacs Maria Zenobia

CONTRACT DE ÎNCHIRIERE

Încheiat:


Nr. înreg. 								Nr. înreg.
Primăria Tuşnad							Cabinet medical



I. PĂRŢILE CONTRACTANTE
1.1. Consiliul Local al comunei Tuşnad cu sediul în comuna Tuşnad nr. 176 reprezentat prin dl Rafain Endre primarul comunei Tuşnad în calitate de proprietar 
Şi
1.2. Dr. Vâga Emil-Daniel domiciliat în comuna Tuşnad, satul Tuşnad nr. 227, CNP 1670914191332 medic titular al cabinetului medical Dr. Vâga înregistrat în Registrul unic al cabinetelor medicale sub nr. 044203 din 1 iunie 1999 cod fiscal 21024851 având contul deschis la Raiffaisen sucursala M-Ciuc în calitate de chiriaş au convenit să încheie prezentul contract de închiriere.

II. OBIECTUL CONTRACTULUI 
2.1. Închirierea spaţiilor cu destinaţie de locuinţa de servicu pentru medicul titular al cabinetului medical din localitatea Tuşnad nr. 227 în suprafaţa de 98,77 mp.
2.2. Predarea-primirea obiectului contractului se va efectua pe baza de proces-verbal semnat de către părţile contractuale.
2.3. Este interzis subînchirierea în tot sau în parte unei terţe persoane a spaţiilor care fac obiectiul prezentului contract. 

III. TERMENUL
3.1. Durata închirierii este egală cu durata  contractului de concesiune a cabinetului medical încheiat la data de 24.03.2005.


IV. PREŢUL CONTRACTULUI
4.1. Chiriaşul plăteşte 0,30 euro/mp/lună calculat în lei la cursul zilei la data plăţii.
4.2. Plata chiriei se face prin virament sau la caseria Consiliului Local.
4.3. Plata chiriei se face anual,cu condiția  ca valoarea chiriei să nu fie majorată în primii 5 ani de la  încheierea contractului.
4.4. Neplata chiriei în termenul prevăzut de contract dă dreptul proprietarului să pretindă penalităţi în cuantum de 0,10% din valoarea acesteia pe zi de întărziere.

V. DREPTURILE PĂRŢILOR
1. Drepturile chiriaşului
1.1. Chiriaşul are dreptul de a exploata în mod direct, pe riscul şi pe răspunderea sa bunul imobil care face obiectul prezentului contract de închiriere.

2. Drepturile proprietarului
2.1. Proprietarul are dreptul să inspecteze bunul imobil închiriat, să verifice stadiul de realizare a investiţiilor după caz. 
2.2. Verificarea se va efectua numai cu notificarea scrisă prealabilă cu cel puţin 10 zile a chiriaşului.

VI. OBLIGAŢIILE PĂRŢILOR
6.1. Obligaţiile chiriaşului
6.1.1. Chiriaşul este obligat să asigure exploatarea eficace în regim de continuitate şi de permanenţă a bunului imobil care face obiectul închirierii.
6.1.2. Chiriaşul este obligat să plătească chiria.
6.1.3. Chiriaşul are obligaţia de a restitui bunul închiriat, după expirarea contractului de închiriere în deplină proprietate, liber de orice sarcină, inclusiv investiţiile realizate, cel puţin în condiţiile în care a fost preluat, în caz contrar urmând să suporte contravaloarea daunelor produse. 
6.1.4. Chiriaşul poate investi în bunul imobil închiriat sau poate realiza lucrăr de modernizare a acestuia numai cu acordul proprietarului. 
6.1.5. Valoarea investiţiilor făcute de chiriaş se scade din valoarea chiriei stabilită pe baza actelor justificative. 
6.1.6. La încetarea contractului de închiriere din alte cauze decât prin ajungere la termen, excluzând forţa majoră şi cazul fortuit, chiriaşul este obligat să asigure continuitatea prestării activităţii sau serviciului public, în condiţiile stipulate în contract, până la preluarea acesteia de către proprietar.

6.2. Obligaţiile proprietarului
6.2.1. Proprietarul este obligat să nu îl tulbure pe chiriaş în exerciţiul drepturilor rezultate din prezentul contract de închiriere. 
6.2.2. Proprietarul nu are dreptul să modifice în mod unilateral contractul de închiriere în afară de cazurile prevăzute expres de lege şi de prezentul contract.
6.2.3. Proprietarul este obligat să notifice în termen de 5 zile chiriaşului apariţia oricăror împrejurări de natură să aducă atingere drepturilor chiriaşului dacă are cunoştinţă despre aceasta.

VII. MODIFICAREA CONTRACTULUI
7.1. Proprietarul poate modifica unilateral partea reglementară a prezentului contract de închiriere cu notificarea prealabilă cu 30 zile a chiriaşului din motive excepţionale legate de interesul naţional.
7.2. În cazul în care modificarea unilaterală a contractului de închiriere conform alin. 7.1. aduce un prejudiciu, chiriaşul are dreptul să primească în mod prompt o despăgubire adecvată şi efectivă.
7.3. În caz de dezacord între proprietar şi chiriaş cu privire la valoarea despăgubirii aceasta va fi stabilită de instanţa judecătorească competentă.
7.4. Dezacordul dintre proprietar şi chiriaş cu privire la despăgubiri nu poate să constituie un temei pentru chiriaş sau proprietar care să conducă la sustragerea de la obligaţiile sale contractuale.

VIII. ÎNCETAREA CONTRACTULUI DE ÎNCHIRIERE
8.1. Prezentul contract de închiriere încetează în următoarele situaţii:
a.) la expirarea duratei stabilite în prezentul contract, dacă părţile nu convin în scris prelungirea acestuia, în condiţiile legii;
b.) în cazul în care din motive excepţionale interesul naţional sau local o impune, prin denunţarea unilaterală de către proprietar cu plata unei despăgubiri juste şi prealabile în favoarea chiriaşului;
c.) în cazul nerespectării obligaţiilor contractuale de către chiriaş prin reziliere unilaterală şi notificarea prealabilă cu 30 zile de către proprietar cu plata unei despăgubiri în sarcina chiriaşului;
d.) în cazul nerespectării obligaţiilor contractuale de către proprietar prin rezilierea unilaterală a contractului de către chiriaş cu plata de despăgubiri în sarcina proprietarului;
e.) în cazul imposibilităţii obiective a chiriaşului de a-l exploata, prin renunţare, fără plata unei despăgubiri;
f.) schimbarea destinaţiei spaţiilor după închiriere atrage rezilierea de drept a contractului de închiriere;
g.) chiriaşul poate denunţa unilateral contractual de închiriere pentru motive personale, notificând proprietarul cu 30 zile înainte de data denunţării;
h.) în cazul în care titularul cabinetului medical nu mai desfăşoară activitate medicală timp de 30 zile, în afară de cazurile prevăzute de lege.

IX. RĂSPUNDEREA CONTRACTUALĂ
X. 9.1. Nerespectarea de către părţile contractante a obligaţiilor cuprinse în prezentul contract atrage răspunderea contractuală a părţii în culpă.

X. FORŢA MAJORĂ
10.1. Nici una dintre părţile contractante nu răspunde de neexecutarea la termen şi/sau de executarea în mod necorespunzător, total sau parţial, a oricărei obligaţii care îi revine în baza prezentului contract de închiriere dacă neexecutarea sau executarea necorespunzătoare a obligaţiei respective a fost cauzată de forţa majoră, astfel cum este definită în lege. 
10.2. Partea care invocă forţa majoră este obligată să notifice celeilalte părţi, în termen de 72 ore de la producerea evenimentului, şi să ia toate măsurile posibile în vederea limitării consecinţelor lui.
10.3. Dacă în termen de 5 zile de la producerea evenimentul respectiv nu încetează, părţile au dreptul să îşi notifice încetarea de plin drept a prezentului contract de închiriere fără ca vreuna dintre ele să pretindă daune-interese.

XI. NOTIFICĂRI
11.1. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în prezentul contract de închiriere.
11.2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare.
11.3. Dacă notificarea se trimite prin telex sau prin fax, ea se consideră primită în prima zi lucrătoare după cea în care a fost expediată.
11.4. Notificările verbale nu se iau în considerare.

XII. LITIGII
12.1. În cazul în care rezolvarea neînţelegerilor nu este posibilă pe cale amiabilă, ele vor fi supuse spre soluţionare instanţei competente.

XII. CLAUZE FINALE
13.1. Orice modificare a prezentului contract de închiriere se face numai prin act adiţional semnat de ambele părţi contractante.
13.2. Prezentul contract de închiriere, împreună cu anexele 1 şi 2 care fac parte integrantă din cuprinsul sau, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui. 
13.3. Prezentul contract de închiriere a fost încheiat în 2 exemplare, din care câte un exemplar pentru fiecare părţi astăzi ............... data semnării lui. 



PROPRIETAR,					CHIRIAŞ,



